
_START_ARTICLE_
Den Danske Scenekunstskole
_START_PARAGRAPH_
Den Danske Scenekunstskole er en statslig uddannelsesinstitution inden for scenekunst med videregående scenekunstneriske uddannelser, efter- og videreuddannelse og afdelinger i Aarhus, Fredericia, København, Odense og Odsherred. Skolen hører under Kulturministeriet._NEWLINE_Rektor er Mads Thygesen (født 27. april 1972, Aarhus), og Peder Dahlgaard er prorektor.
_START_SECTION_
Historie
_START_PARAGRAPH_
Den Danske Scenekunstskole blev etableret den 1. januar 2015 ved at samle alle de danske statslige og statsligt støttede scenekunstuddannelsesinstitutioner på videregående niveau. Følgende institutioner blev sammenlagt til Den Danske Scenekunstskole: skuespilleruddannelsen ved Aarhus Teater, skuespillerskolen i Odense, dramatikeruddannelsen ved Aarhus Teater, Det Danske Musicalakademi i Fredericia, Odsherred Teaterskole og Statens Scenekunstskole (tidligere Statens Teaterskole). _NEWLINE_Scenekunstskolen udgør sammen med bl.a. Rytmisk Musikkonservatorium, Det Kongelige Danske Kunstakademis Skoler for Arkitektur, Design og Konservering og Den Danske Filmskole Kulturministeriets kunstneriske uddannelser.